Trump dă dovadă de sexism, declarând că o femeie vicepreședinte ar putea "insulta" bărbații americani.
Joe Biden a anunțat că ar vrea să-și aleagă o femeie drept vicepreședinte. Trump declară că bărbații "sunt insultați" de alegerea lui Biden. Deși Biden conduce în sondaje, Trump nu ezită să aducă remarci ofensatoare la adresa contracandidatului său. Declarațiile l-ar putea costa puncte tocmai în statele cheie care decid rezultatul alegerilor.
Donald Trump susține că bărbații "sunt insultați" de planul lui Joe Biden de a alege o femeie drept vicepreședinte, relatează Independent."S-a băgat într-un anumit anturaj", a declarat Trump pentru Fox Sports Radio, în cursul zilei de marți."Unii ar spune că bărbații se simt insultați de treaba asta. Alții ar spune că este ok", a adăugat liderul Americii.Trump se află în spatele lui Joe Biden în sondajele pentru prezidențiale și pierde puncte tocmai în statele cheie care ar putea decide rezultatul.Totuși, președintele Americii sfidează anunțul făcut de Biden despre faptul că o femeie ar putea să-i fie vicepreședinte dacă va câștiga alegerile."Oamenii nu votează pentru vicepreședinte, așa că, în final, nici nu mai contează", a declarat Trump.